Fudbaler Javora trenirao sedam dana s Arsenalom i ostavio pozitivan utisak, pa se čeka dogovor dva kluba

Mladi fudbaler Javora iz Ivanjice Mladen Mićanović (17) boravio je prethodnih nedelju dana u kampu slavnog Arsenala i, prema prvim informacijama, zadovoljio je ukuse „tobdžija“.Interesovanje za njega su pokazali brojni domaći i inostrani velikani, ali odlazak u London je označen kao prioritet, tim pre što je to bila izričita želja trenera engleskog kluba Arsena Vengera.Arsenal na igrici- Osećaj je neverovatan! Arsenal je veliki klub, koji ima politiku pružanja šanse mladim igračima, a ja nisam ni sanjao da će se to meni desiti. Nisam mogao da zamislim da Arsen Venger uopšte zna da tamo negde u Srbiji postoji neki Mladen Mićanović. Do pre nekoliko dana sam igrače londonskog kluba sretao samo dok igram PES jer volim taj klub, a sada mi se pružila prilika da ih sve upoznam. Sjajno iskustvo za mene - kaže u razgovoru za Kurir Mladen Mićanović i dodaje:Svestan svoje šanse- Šansa kakvu sam dobio se pruža jednom ili nijednom u životu i toga sam bio svestan. Radio sam maksimalno, dao sve od sebe i, koliko sam mogao da čujem, utisci ljudi iz kluba su pozitivni. Danas se vraćam u Srbiju, nastavljam da treniram s Javorom i čekam ishod pregovora između dva kluba.

Zvezde u SADZAMALO DRUŽENJE S VOLKOTOMEkipa Arsenala trenutno je na pripremama u SAD, pa Mićanović nije imao prilike da trenira s igračima prvog tima, već s fudbalerima do 21 godine.- Uslovi u Londonu su fenomenalni i stvarno sam oduševljen. Seniori nisu tu, ali su u nekoliko navrata zajedno s nama trenirali Arteta, Volkot i Čembrlen, koji nisu otputovali. Oni su uglavnom radili s strane, istezali se i nije bilo prilike da popričamo - kaže Mićanović.

Kurir